Foto: Anadolu AQSh prezidenti Donald Tramp Rossiyaga nisbatan kiritilgan sanksiya choralarini yana bir yil muddatga uzaytirishini e’lon qildi. Bu haqda Oq uy Matbuot xizmati e’lon qildi. Ma’lum qilinishicha, Ukrainadagi vaziyat yuzasidan kelib chiqqan xulosalarga tayangan kongressmenlar Sharqiy Ukrainadagi muammolarda Rossiyaning «qo‘li bor», deb biladi. Bu haqda ma’lumot bergan AQSh Kongressi Vakillar palatasi spikeri Pol Rayan ilk marta 2014 yili amaliyotda joriy etilgan sanksiyalar to‘plamini yana bir yilga uzaytirilishini aytgan. Amerikalik siyosatchilar ushbu to‘plamni o‘tgan 4 yil davomida ancha kengaytirgan. Shuningdek, AQSh prezidenti Venesuelaga qarshi kiritilgan sanksiyalarni ham uzaytirilgani haqidagi hujjatga imzo chekkani ma’lum qilindi. Rasmiy Vashington bungacha Venesuelani inson huquqlari, OAV erkinligini toptab kelishda bir necha marta ayblagandi.